Raasiku valla ajalookonverents

Raasiku valla ajalookonverentsi korraldamise algatas Ardo Niinre 2013. aastal, kui 12. märtsil toimus Raasiku valla 21. aastapäeva puhul Aruküla rahvamajas Raasiku valla ajaloo- ja tulevikupäev. Selle ürituse esimene osa oli Raasiku valla I ajalookonverents, kus osales ettekandega viis kohalikku koduloolast ja õpilasettekandega kaks Aruküla Põhikooli õpilast. Korraldaja sõnul oli tegemist esimese niisuguses vormis toimuva ülevallalise ettekandekoosolekuga. Korraldajateks on olnud Raasiku vallavalitsus ja kohalikud koduloolased. Toimus 12. märtsil 2013 Aruküla rahvamajas. Ettekannetega osalesid Vaino Napp, Henri Reeder, Marianne Loik, Mai Erbe, Anne Eenpalu, õpilasettekandega esinesid Alvar Arandi ja Andres Loik Aruküla Põhikoolist. Konverentsi korraldamise eestvedajaks oli Ardo Niinre, korraldajaks Raasiku vallavalitsus. Toimus 12. märtsil 2014 Aruküla rahvamajas. Esimest korda osales konverentsil külalisesineja, kelleks oli Aruküla kooli vilistlane Andres Tarand. Ettekannetega osalesid veel Vaino Napp, Henri Reeder, Marianne Loik, Mai Erbe, õpilasettekandega esines Elisabeth Elmend Aruküla koolist.t. ist. Ettekannete kogumikku välja ei antud, katkendid ilmusid ajalehe Kogukonna Hääl (endine Aruküla Uudised) erinumbris. Konverentsi korraldasid Henri Reeder ja Marianne Loik. Meenetena anti välja graveeringuga puitalusel Raasiku valla laualipud. Toimus 12. märtsil 2015 Raasiku rahvamajas. Esimest korda toimus konverents kahes osas, vaheajal avati kodulooline näitus, teemaks oli Aruküla ajalugu ja kuraatoriks Mai Erbe. Külalisesinejaks oli Tallinna Ülikooli teadur, folklorist Marju Kõivupuu. Ettekannetega osalesid veel Vaino Napp, Olev Sinijärv, Andre Sepp, Karin Reiska, Juhan Trump, Jaak Kalle, Marianne Loik, õpilasettekandega esinesid Andre Loikmann, Kelli-Mai Maasik, Ignar Fjodorov Pikavere Lasteaed-Algkoolist. Konverentsi mõned ettekanded tulid kordamisele 13. märtsil Aruküla rahvamajas ja seal etendati ka Juhan Trumbi humoorikat ajaloolist lühisketsi "Kaarel Eenpalu mälestused Pääsulinnust". Esimest korda võeti konverentsi logona kasutusele Pikaverest leitud muinasaegse ripatsi kujutis. Konverentsi korraldas Raasiku vallavalitsus, eestvedajateks olid Ardo Niinre, Marianne Loik ning Henri Reeder. Toimus 11. märtsil 2016 Pikavere mõisas. Külalisesinejaks oli Eesti Ajaloomuuseumi teadur Ivar Leimus. Ettekannetega osalesid veel Vaino Napp, Alar Aedma, Helju Kadakas, Raivo Uukkivi, Tiina Rühka, Signe Pärt, Marianne Loik, Priit Tamm, õpilasettekandega esinesid Iris Johanna Kreen, Helina Keso. Esimest korda näidati konverentsil ajaloolist videofilmi, teemaks ettevõtte Mistra-Autex 30-aastane ajalugu. Näitusena olid välja pandud vanad fotod kolhoosiajast ja üheksakümnendatest aastatest. Konverentsi korraldas Raasiku vallavalitsus, eestvedajateks olid Ardo Niinre, Marianne Loik ning Henri Reeder. Toimus 10. märtsil 2017 Aruküla mõisas. Külalisesinejana osales mõisate ja teedevõrgu uurija Valdo Praust. Ettekannetega osalesid veel Vaino Napp, Raivo Uukkivi, Mai Erbe, Marianne Loik, Monika Kannelmäe. Esimest korda ei olnud konverentsi kavas õpilasettekannet ja ettekannete vahel tutvustati erinevaid Raasiku vallaga seotud ajaloolisi esimeid ja nende lugusid. Selles vormis tutvustati tsaariaegset Raasiku jaamast pärit piimanõud, 1930-ndatest pärit Eesti lippu ja Aruküla kodutütarde lippu, mis okupatsiooniajal varjul olid ning Aruküla õigeusu kiriku säilinud kelli. Konverentsi korraldas Raasiku vallavalitsus, eestvedajateks olid Ardo Niinre, Marianne Loik ning Henri Reeder. Meenetena anti välja Raasiku valla asutamistunnistuse kujutisega külmkapimagnetid. Toimus 9. märtsil 2018 Aruküla mõisas. Külalisesinejana osales Eesti Vabaõhumuuseumi teadur Heiki Pärdi. Ettekannetega osalesid veel Vaino Napp, Olev Sinijärv, Aare Ets, Malle Jaako. Näituse "Alustasin kooliteed 1961. aastal" pani üles Mare Tammerand. Üritusel avati pidulikult Aruküla mõisa ajalugu tutvustavad stendid ning vaadati ajaloolist lühifilmi Aruküla mõisa ajaloost. Konverentsi korraldasid Marianne Loik ja Henri Reeder, rahastas Raasiku vallavalitsus. Meenetena anti välja Raasiku valla ajalooliste fotodega 2019. aasta kalendrid. Toimus 16. märtsil 2019 Raasiku rahvamajas. Külalisesinejana osales Eesti Vabadusvõitluse Muuseumi omanik ja juhatja Johannes Tõrs. Ettekannetega esinesid veel Vaino Napp, Ants Kivimäe ning Anne Eenpalu. Meelelahutusliku avaetteaste tegi Aruküla arhailise meestelaulu ansambel Lüü-Türr, vaheajal esinesid Aruküla Põhikooli õpilased Heinika Grethel Heinloo, Eliisa Parik, Mia Pärl ja Kaisa-Lisette Truumure, kes etendasid lühinäidendi "Aastad lähevad, rõõmud jäävad". Aruküla Põhikooli õpilane Andreas Sepp esitas viktoriini Raasiku valla ajaloo teemal. Konverentsi korraldasid Marianne Loik ja Henri Reeder, rahastas Raasiku vallavalitsus. Näitusena oli väljas Kaitseliidu Harju maleva Rävala malevkonna relvanäitus, mida tutvustas seersant Kaido Niitmäe. Konverentsil avati ka Vaino Napi tasside kogu näitus. Ere Uibo (25. märts 2015). "Raasiku valla taasnimetamisest möödus 23 aastat". Sõnumitooja. Vaadatud 14.03.2018. Gertrud Kaljuvee (20. märts 2013). "Raasiku valla sünnipäeval räägiti minevikust ja tulevikust". Sõnumitooja. Vaadatud 14.03.2018. Ere Uibo (1. aprill 2014). "Raasiku valla ajalookonverentsil oli üle 40 kuulaja". Sõnumitooja. Vaadatud 14.03.2018. Ere Uibo (16. märts 2015). "Raasiku ajalookonverents - 7 tundi meenutusi". Sõnumitooja. Vaadatud 11.03.2018. Ere Uibo (16. märts 2016). "Raasiku 4. ajalookonverents - 4 tundi ettekandeid". Sõnumitooja. Vaadatud 11.03.2018. Ere Uibo (15. märts 2017). "Raasiku valla ajalookonverents: roostes piimanõust ja Eesti brändist". Sõnumitooja. Vaadatud 11.03.2018. Koppelmaa, Külli (20. märts 2019). "Valla igakevadine ajalookonverents toimus teist korda Raasikul". Sõnumitooja. Vaadatud 09.05.2020. Artikkel Raasiku valla I ajalookonverentsist ajalehe Sõnumitooja veebilehel Artikkel Raasiku valla II ajalookonverentsist ajalehe Sõnumitooja veebilehel Artikkel Raasiku valla III ajalookonverentsist ajalehe Sõnumitooja veebilehel Artikkel Raasiku valla IV ajalookonverentsist ajalehe Sõnumitooja veebilehel Artikkel Raasiku valla V ajalookonverentsist ajalehe Sõnumitooja veebilehel Artikkel Raasiku valla VI ajalookonverentsist ajalehe Sõnumitooja veebilehel Artikkel Raasiku valla VII ajalookonverentsist ajalehe Sõnumitooja veebilehel Artikkel Vaino Nappi ettekandest Raasiku valla VII ajalookonverentsil ajalehe Sõnumitooja veebilehel